11. ฐานะการเงินและผลการดำเนินงาน

ผลการดำเนินการรวม

รายได้รวมและรายได้จากการขายและบริการ

ใน ปี 2555 บริษัท เพิ่มสินสตีลเวิคส์ จำกัด (มหาชน) และ
บริษัทย่อยมีรายได้รวมจากการประกอบธุรกิจเป็นผู้แปรและจัดจำหน่ายสินค้าเหล็กรีดเย็นและเหล็กรีดร้อน
เป็นหลัก จากผลการดำเนินการและฐานะทางการเงินของบริษัท สามารถสรุปได้ดังนี้

บริษัทมีรายได้จากการขายเหล็กรีดเย็นเหล็ก เหล็กรีดร้อน หลังคาเหล็กเคลือบสี และผนังเหล็ก
ซีลายน์ ทีบาร์ ตัวแปร ตัวยู จำนวน 4,073.68 ล้านบาท ซึ่งต่ำกว่ายอดขายในงวดเดียวกันของปี
2554 ที่มี 4,672.37 ล้านบาท ลดลง จำนวน 598.69 หรือคิดเป็นร้อยละ 12.81
รายได้รวมลดลง 594.79 บาท หรือคิดเป็น ร้อยละ 12.68
เมื่อเทียบจากยอดรายได้รวมในงวดเดียวกันในปี 2554

การลดลง ของรายได้มีสาเหตุมาจากปริมาณการขายที่ลดลง ร้อยละ 12.68 เมื่อเทียบกับ ปี 2554
มีสาเหตุหลักจาก บริษัทผู้ผลิตเหล็กรีดร้อน ไม่สามารถส่งสินค้าเหล็กรีดร้อนให้เราได้
เนื่องจากได้มีการปิดโรงงานผลิต เพื่อซ่อมบำรุงสายการผลิต จึงทำให้บริษัทผู้ผลิตไม่สามารถ
ส่งสินค้าให้กับเราได้ จึงทำให้ยอดขายของบริษัท ในส่วนของเหล็กรีดร้อน
ชะงักและสะดุดไปช่วงเวลาหนึ่ง
แต่ทางบริษัทก็ได้หาแหล่งสินค้าใหม่เพื่อมาทดแทนผู้ผลิตภายในประเทศ
และได้ทำการสั่งซื้อสินค้าจากต่างประเทศ แต่ก็ต้องมาประสบปัญหาอีกครั้ง
เนื่องจากผู้ผลิตภายในประเทศ ได้ไปร้องให้ทางกรมการค้า
ออกมาปกป้องอุตสหกรรมการผลิตเหล็กรีดร้อนภายในประเทศ
โดยออกกำแพงภาษีสำหรับการนำเข้าเหล็กรีดร้อน จึงทำให้
บริษัทต้องหาแหล่งสินค้าที่ไม่ได้อยู่ในพิกัดกำแพงภาษี ส่งผลทำให้ยอดขายของบริษัทลดลง
เนื่องจากสาเหตุของสินค้า เหล็กรีดร้อน จึงมีผลกระทบทำให้ยอดขายในปี 2555 ต่ำกว่าในปี 2554

ต้นทุนขายและบริการ

ต้นทุนขายในปี 2555 เป็นจำนวน 3,889.57 ล้านบาท คิดเป็นร้อยละ 94.96 ของรายได้
เมื่อเปรียบเทียบกับช่วงเดียวกันของปีที่ผ่านมาที่มีต้นทุนขายอยู่ที่ จำนวน 4,486.26 ล้านบาท
คิดเป็นร้อยละ 95.64 ของรายได้ และต้นทุนขายตามยอดขายที่ลดลง 599.70 ด้วยคิดเป็นร้อยละ
13.36 ในปี 2555 เมื่อเทียบกับปี 2554 คือสาเหตุที่ทำให้ต้นทุนขายลดลง ตามยอดขายที่ลดลง
ด้วย ต้นทุนขาย ประกอบด้วย ต้นทุนสินค้า และวัตถุดิบ ซึ่งคิดเป็นร้อยละ 85 -90
ของต้นทุนขายทั้งหมด รองลงมาคือ ต้นทุน ค่าพลังงาน ค่าวัสดุสิ้นเปลืองโรงงาน
ค่าซ่อมแซมเครื่องจักร และส่วนที่เหลือคือ ค่าเสื่อมราคา

กำไรขั้นต้น

ในปี 2555 บริษัทมีกำไรขั้นต้น จำนวน 193.92 ล้านบาท คิดเป็นร้อยละ 4.73 ของรายได้
จากการขาย ในขณะที่ปี 2554 บริษัท มีกำไรขั้นต้น จำนวน 193.72 ล้านบาท จากยอดขาย
หรือคิดเป็นร้อยละ 4.13 ของรายได้

ค่าใช้จ่าย

ค่าใช้จ่ายในการขายและบริหารส่วนใหญ่ เป็นค่าใช้จ่ายแปรผันตามยอดขาย
ประกอบด้วยค่าขนส่งสินค้าและค่านายหน้าเป็นหลัก ซึ่งในปี 2555
บริษัทมีค่าใช้จ่ายบริหารรวมเป็นจำนวนเงิน 151.34 ล้านบาท เพิ่มขึ้นจากปี 2554 จำนวน 0.34
ล้านบาท คิดเป็นร้อยละ 0.23 ซึ่งมีผลมาจากการที่บริษัทได้
มีนโยบายในการควบคุมค่าใช้จ่ายต่างๆที่มีประสิทธิภาพ
ขึ้นจึงทำให้บริษัทมีประสิทธิภาพในการดำเนินงานเมื่อเทียบกับปี 2554
ไม่ได้มีค่าใช้จ่ายในการขายและบริหารเปลี่ยนแปลงไปจาก ปี 2554

ต้นทุนทางการเงิน (ดอกเบี้ยจ่าย)

ต้นทุนทางการเงิน (ดอกเบี้ยจ่าย)รวมเป็นจำนวนเงิน 56.85 ล้านบาท ในปี 2555 เมื่อเทียบกับ
ปี2554 มีจำนวน 53.39 ล้านบาท ซึ่งเพิ่มขึ้นจำนวน 3.45 ล้านบาท คิดเป็นร้อยละ 6.46
เมื่อเทียบจากปี 2554 เนื่องจากบริษัทมีการกู้เงินระยะสั้นมากขึ้น ในรูปแบบของการ ทำ TR
จากการเปิด LC เพื่อซื้อสินค้าจากต่างประเทศ และเงินกู้ยืมระยะยาวเพิ่มขึ้น จึงส่งผลทำให้
ดอกเบี้ยจ่ายเพิ่มขึ้น จากการสั่งซื้อสินค้าจากต่างประเทศและการใช้วงเงินสินเชื่อ TR
มากขึ้นตามจำนวนคำสั่งซื้อสินค้าจากต่างประเทศด้วย

กำไร (ขาดทุน) สุทธิ

บริษัทมีผลกำไรสุทธิ จำนวน 49.55 ล้านบาท คิดเป็นร้อยละ 33.88
หรือคิดเป็นมูลค่าผลการดำเนินการเพิ่มขึ้น จำนวน 12.54 ล้านบาท เมื่อเทียบกับปี 2554
มีผลมาจากปัจจัยดังนี้ คือ

-   จากการที่ราคาเหล็ก มีการปรับตัวลงในบางช่วง และปริมาณการขายหล็กชนิดอื่นก็เพิ่มขึ้น
    เนื่องมาจากสาเหตุหลักบริษัท มีการจัดจำหน่ายเหล็กเคลือบ มากขึ้น
    ซึ่งปริมาณความต้องการของลูกค้าในการสั่งซื้อมีปริมาณมากและภาวะเศรษฐกิจเริ่มฟื้นตัวหลายๆ
    ธุรกิจจึงทำให้ปริมาณความต้องการเหล็กโดยรวมที่เพิ่มขึ้นจากลูกค้าทั้งในประเทศ

-   เนื่องจากบริษัทมีการสั่งซื้อสินค้าจากต่างประเทศ และใช้ เปิดแอลซี
    ในการต้องใช้เงินตราต่างประเทศซึ่งในปี 2555 ค่าเงินบาทมีความเสถียรและแข็งค่าเงิน
    ทำให้บริษัทมีผลกำไรจากอัตราแลกเปลี่ยนเงินตราเป็นจำนวน 17.65 ล้านบาท
    เมื่อเปรียบเทียบ กับปี 2554 ซึ่งมีผลขาดทุนจากอัตราแลกเปลี่ยนเงินตราเป็นจำนวน 21.68
    ล้านบาท ส่งผลให้บริษัทมียอดผลกำไรสูงขึ้น ในช่วงปี 2555 ที่ผ่านมา

  อัตราผลตอบแทนผู้ถือหุ้น

ในปี 2555 บริษัทมีผลการดำเนินงานเป็นกำไรสุทธิจำนวน 49.55 ล้านบาท
และบริษัทมีมติพิจารณาอนุมัติการจ่ายเงินปันผลให้แก่ผู้ถือหุ้น
โดยขออนุมัติจากที่ประชุมสามัญผู้ถือหุ้นในปี 2555 ให้กับผู้ถือหุ้น
และได้มีการจัดสรรกำไรสุทธิตั้งสำรองตามกฎหมาย

ฐานะการเงิน

สินทรัพย์

สัดส่วนสินทรัพย์ ของบริษัท และบริษัทย่อย ประกอบด้วย

  ---------------------------- -------------- -------------- -------------
  ร้อยละ                        ปี 2555         ปี 2554         ปี 2553

  ลูกหนี้การค้า                    33.88          22.27          13.91

  สินค้าคงเหลือ                   32.21          38.37          28.77

  ที่ดิน อาคาร และ อุปกรณ์          20.96          22.50          33.30

  อื่น ๆ                         12.95          16.86          15.98

  รวมสินทรัพย์                    100            100            100
  ---------------------------- -------------- -------------- -------------

ณ วันที่ 31 ธันวาคม 2555 บริษัทฯ มีสินทรัพย์ 2,560.83 ล้านบาท เพิ่มขึ้นจำนวน 115.92
ล้านบาท เทียบจากปี 2554 การเพิ่มขึ้นของทรัพย์สินรวมส่วนใหญ่มีผลมาจากการเพิ่มยอดขาย
และเป็นสินทรัพย์หมุนเวียน เนื่องจากมีการเพิ่มขึ้นของลูกหนี้ 323.14 ล้าน
และการเพิ่มขึ้นของเงินสด 3 ล้าน ส่วนที่เป็นสินทรัพย์ไม่หมุนเวียนคือ เงินฝาก ที่ติดภาระค้ำประกัน
ลดลงจำนวน 60.99 ล้านบาท
เพราะบริษัทได้นำเงินฝากไปชำระหนี้เจ้าหนี้ต่างประเทศจากการซื้อสินค้าต่างประเทศ

เงินสดและเงินฝากธนาคารมีจำนวน 58.34 ล้านบาท เพิ่มขึ้น 2.45 ล้านบาท คิดเป็นร้อยละ
4.38 เพิ่มขึ้น เนื่องจากบริษัทมียอดจำหน่ายสินค้ามากขึ้น ในไตรมาสที่ 4 ปี 2555

ลูกหนี้เพิ่มขึ้น เป็นผลมาจากยอดขายที่เพิ่มขึ้น 323.15 ล้านบาท
มีผลมาจากยอดขายที่เพิ่มขึ้นในไตรมาส 4 ปี 2555 จึงทำให้ ลูกหนี้ มียอดเพิ่มขึ้น

ในปี 2555 สินค้าคงเหลือมีจำนวน 824.72 ล้านบาท ลดลง 113.46 หรือคิดเป็นร้อยละ 12.09
เมื่อเทียบกับปี 2554 เนื่องจากในไตรมาสที่ 4 บริษัทมีการจำหน่ายสินค้าได้มากขึ้น
ได้พยายามเร่งระบายสินค้าที่ส่งเข้ามา
และสินค้าคงเหลือออกเพื่อให้บริษัทมีเงินทุนหมุนเวียนมาใช้ดำเนินการในบริษัท

ที่ดิน อาคารและอุปกรณ์ –สุทธิ รวมเป็นจำนวนเงิน 536.75 ล้านบาท ลดลง จำนวน 14.34
ล้านบาท คิดเป็น ร้อยละ 2.60 ส่วนใหญ่ เนื่องมากจาก การลดลงจากการคิดค่าเสื่อมราคา

หนี้สิน และแหล่งที่มาของเงินทุน

สัดส่วนของหนี้สินและส่วนของผู้ถือหุ้นของบริษัทและบริษัทย่อยประกอบด้วย

  ----------------------------- -------------- ------------- -------------
  ร้อยละ                         ปี 2555         ปี 2554        ปี 2553

  เงินกู้ยืมและสินเชื่อระยะสั้น          55.51          56.72         52.49

  เจ้าหนี้การค้า                    6.20           3.59          2.47

  เงินกู้ระยะยาว                   0.00           1.81          0.79

  หนี้สินอื่น ๆ                      4.17           3.98          2.76

  ส่วนของผู้ถือหุ้น                   34.12          34.54         41.49

  รวมหนี้สิน และ ส่วนของผู้ถือหุ้น       100            100           100
  ----------------------------- -------------- ------------- -------------

ณ วันที่ 31 ธันวาคม 2555 บริษัท มีจำนวนหนี้สินทั้งหมดเป็นจำนวนเงิน 1,687.15 ล้านบาท
เพิ่มขึ้นจำนวน 86.37 ล้านบาท คิดเป็นร้อยละ 5.40
สืบเนื่องมาจากบริษัทมีการกู้ยืมเงินระยะสั้นและมีการเปิด แอล ซี เพื่อซื้อสินค้าจากต่างประเทศ
และมีการใช้ตั๋วสัญญาใช้เงินเพื่อชำระค่าสินค้า แต่ถึงอย่างไรก็ยังมีจ่ายคืนเงินกู้ระยะยาวลดลง
และมีการจ่ายชำระเงินหนี้สินภายใต้สัญญาเช่าซื้อ และเงินกู้ยืมจากสถาบันการเงินด้วย

เจ้าหนี้การค้า ณ วันที่ 31 ธันวาคม 2555 บริษัทมีเจ้าหนี้ จำนวน 158.90 ล้านบาท
เพิ่มขึ้นเป็นจำนวนเงิน 26.06 ล้านบาท คิดเป็นร้อยละ 19.62 สืบเนื่องมาจากสาเหตุ
ทางบริษัทมีการสั่งซื้อสินค้ามากขึ้น เพื่อทำการสต็อกสินค้าเพื่อขาย
จึงส่งผลทำให้บริษัทมีเจ้าหนี้การค้าดังที่กล่าว เพิ่มขึ้น

ส่วนของผู้ถือหุ้น

ส่วนของผู้ถือหุ้นในปี 2555 มีจำนวน 873.67 ล้านบาท เพิ่มขึ้น 29.55 ล้านบาท หรือคิดเป็น
ร้อยละ 3.50 เมื่อเทียบกับปี 2554 เนื่องมาจากสาเหตุดังต่อไปนี้

การเพิ่มขึ้นของกำไรทุนสุทธิประจำปี 2555 จำนวน 49.55 ล้านบาท
จึงส่งผลทำให้มีส่วนของผู้ถือหุ้นเปลี่ยนแปลงจากปี 2554